एसआईटी मनोज को रंगदारी सेल लाने के बाद कई सवाल किए। उससे पूछा गया कि आप मां सर्वेश्वरी सेवा संस्थान एनजीओ में कब से हैं। इसके सदस्य कौन-कौन हैं। पीएचईडी के कार्यपालक अभियंता विनय कुमार सिन्हा और लेखापाल बिटेश्वर प्रसाद सिंह से कैसा संबंध रहा है। दोनों से कितनी बार मुलाकात हुई है। शौचालय निर्माण की राशि की निकासी के लिए कहां बातचीत होती थी। पीएचईडी ऑफिस में विनय और बिटेश्वर से कितनी बार मुलाकात हुई है। मनोज से पूछा गया कि आपने अपने खाते का पैसा कितने रिश्तेदारों के खाते में डाला है।